**Obec Kochanovce, Kochanovce207, 066 01 Humenné**

**Zápisnica zo zasadnutia OZ v Kochanovciach**

**konaného dňa 28.6.2019**

**Prítomní: podľa prezenčnej listiny**

**K bodu 1- Otvorenie, určenie zapisovateľa a overovateľov zápisnice, schválenie programu**

Rokovanie obecného zastupiteľstva otvorila a viedla starostka obce. Konštatovala, že na zasadnutí sú prítomní všetci zvolení poslanci a obecné zastupiteľstvo je spôsobilé rokovať a uznášať sa na uzneseniach.

Za zapisovateľku bola určená Ing. Hnatová za overovateľov zápisnice Benda a Rusinková. Návrh programu uvedený v pozvánke bol chválený hlasmi všetkých prítomných poslancov.

**Program:**

1. Otvorenie, určenie zapisovateľa a overovateľov zápisnice, schválenie programu

2. Kontrola plnenia uznesení obecného zastupiteľstva

3. Informácia o výsledkoch kontroly a plán kontrolnej činnosti na II. polrok 2019

4. Prerokovanie záverečného účtu obce za rok 2018

5. Prerokovania žiadosti ZŠ Hrnčiarska ul. Humenné o poskytnutie dotácie na žiakov s trvalým pobytom v obci Kochanovce navštevujúcich záujmové útvary v Centre voľného času pri ZŠ

6. Rôzne

7. Interpelácie poslancov

8. Záver

**K bodu 2 – Kontrola plnenia uznesení obecného zastupiteľstva**

Ku dňu zasadnutia neboli určené termíny úloh, ktorých plnenie by bolo potrebné hodnotiť.

**K bodu 3- Informácia o výsledkoch kontroly a plán kontrolnej činnosti na II. polrok 2019**

Hlavný kontrolór informoval o kontrole finančných operácií a kontrole obsahu záverečného účtu obce. Konštatoval, že základná finančná kontrola sa vykonáva s uvedením záznamov o jej vykonaní, plnenie rozpočtu za uplynulé obdobie roka 2019 je priaznivé. Výsledkom kontroly záverečného účtu obce je odborné stanovisko, ktoré bude obsahom ďalšieho bodu. K predloženému plánu kontrolnej činnosti na II. polrok 2019 neboli pripomienky, ani návrhy a bol schválený hlasmi všetkých prítomných poslancov. Plán je prílohou tejto zápisnice.

**K bodu 4 – Prerokovanie záverečného účtu obce za rok 2018**

Hlavný kontrolór predložil svoje odborné stanovisko k návrhu záverečného účtu obce a odporučil obecnému zastupiteľstvu záverečný účet obce schváliť bez výhrad, nakoľko po legislatívnej aj obsahovej schránke je spracovaný v poriadku.

Odborne stanovisko k návrhu záverečného účtu obce zobralo obecné zastupiteľstvo na vedomie, pripomienky ani návrhy vznesené neboli a obecné zastupiteľstvo prijalo toto uznesenie č. 10/2019.

Obecné zastupiteľstvo schvaľuje záverečný účet obce za rok 2018 a celoročné hospodárenie za rok 2018 bez výhrad a prídel prebytku rozpočtu vo výške 18 088,50 eur do rezervného fondu.

Obecné zastupiteľstvo schvaľuje použitie prostriedkov rezervného fondu v roku 2018 na kapitálové výdavky vo výške 1471,11 Eur na úhradu splátok za svietidlá verejného osvetlenia.

**Hlasovanie :**

**ZA:** Benda, Čerevka, Herpák, Ferjaková, Krídla, Perháčová, Rusinková

**Návrh bo schválený**

**K bodu 5 - Prerokovanie žiadosti ZŠ Hrnčiarska ul. Humenné o poskytnutie dotácie na žiakov s trvalým pobytom v obci Kochanovce navštevujúcich záujmové útvary v Centre voľného času pri ZŠ**

K predloženej žiadosti sa vyjadril hlavný kontrolór, ktorý uviedol, že pre financovanie záujmových aktivít detí navštevujúcich centrum voľného času je vypracovaná metodická príručka, z ktorej okrem iného vyplývajú povinnosti žiadateľa aj poskytovateľa dotácie. Žiadosť základnej školy je podaná na konci školského roka a dotácia by mala byť poskytnutá spätne, čo nepovažuje za správny postup. Podmienky poskytovania dotácie sa dohadujú v zmluve, ktorú je potrebné uzavrieť pred poskytnutím financií. Hlavný kontrolór navrhoval stanoviť pravidlá v smernici, ktorú schváli obecné zastupiteľstvo a dotácie podľa nej poskytovať začnúc školským rok 2019/2020. Návrh smernice bude predložený na zasadnutí obecného zastupiteľstva v septembri. Obecné zastupiteľstvo tento návrh akceptovalo.

**K bodu 6 - Rôzne**

a) Starostka predložila žiadosť Andreja Macka o odkúpenie pozemku vo vlastníctve obce a vyzvala poslancov na vyjadrenie.

Ing. Herpák – na pozemku by obec mohla postaviť zberný dvor alebo halu, pozemok neodpredať.

Ing. Krídla –navrhol miestnu obhliadku a tak rozhodnúť o postupe

Záver

Žiadateľovi bude poslané vyjadrenie, že jeho žiadosť obec eviduje, v súčasnosti nemá zámer previesť vlastníctvo k tomuto pozemku.

b) Starostka informovala o aktivitách obecného úradu, najmä:

- výstavba altánku pri multifunkčnom ihrisku,

- osadenie retardérov pri p. Chaľovi,

- schválenie dotácie z Ministerstva financií vo výške 13 000 Eur

- schválenie dotácie z Prešovského samosprávneho kraja vo výške 800 Eur,

- schválenie dotácie z Úradu Vlády SR na nákup zariadenia do posilňovne vo výške 3000 Eur,

- organizovanie súťaže vo varení guľášu na termín 10. augusta 2019

c) Mgr. Čerevka poďakoval vedeniu obce za podporu futbalového klubu, ktorá vyvolala väčšiu aktivitu a postup do vyššej súťaže.

**K bodu 7 – Interpelácie poslancov**

Ing. Ferjaková – tlmočila nespokojnosť občanov so slabým signálom Orange

-starostka odpovedala – je podaná sťažnosť , prisľúbené je zlepšenie signálu

Mgr. Čerevka – upozornil na zlý povrch vozovky na moste cez Laborec

-starostka odpovedala – stav sa rieši hľadá sa vhodná hmota

**K bodu 8 - Záver**

Rokovanie OZ ukončila starostka obce o 20:30 hod.

Zapísala: Ing. Hnatová Martina

Overovatelia zápisnice: Jozef Benda

 Jana Rusinková

**Plánkontrolnej činnosti**

**na II. polrok 2019**

**Obdobie Zameranie kontroly**

**Júl** Kontrola finančných operácií, hospodárnosti, efektívnosti a účelnosti vynakladania finančných prostriedkov

**September** Kontrola účinnosti a aktuálnosti VZN a vnútorných predpisov

**Október** Kontrola zmluvných vzťahov obce

**November** Kontrola prípravy a spracovania návrhu rozpočtu obce na rok 2020 Spracovanie odborného stanoviska

**December** Kontrola prípravy a vykonanie inventarizácie majetku obce

Kochanovce, jún 2019

 Ing. Jozef Amrich

 hlavný kontrolór